Kalènder gregoriano

E kalènder gregoriano ta un kalènder di origen oropeo ku awendia ta wordu usa ofisialmente ront kasi henter mundu. Su nomber ta derivá di su promotor, papa Gregorio XIII, kende a proklamá su uso mediante e akta Inter Gravissimas. 

E kalènder gregoriano a sali for di investigashon nan ku sientífikonan di Universidat di Salamanca a hasi; e prome na 1515 y un di dos na 1578. Di e promé investigashon no a hasi kaso i di e di dos a surgi finalmente e kalènder mundial aktual, maske e honor di esaki a wòrdu otorgá na otronan. Desde 1582 e kalènder gregoriano a kuminsa substituí e kalènder juliano gradualmente na diferente pais. E kalènder juliano tabata den uso desde ku Julio César a establesé esaki na aña 46 antes di Kristu i tabata en esensia un kalènder egipto, e promé kalènder solar ku a fiha e durashon di un aña riba 365,25 dia.


Category:Aña
Category:Fecha